ѽ ст҃ы́й засту́пниче на́шъ!не ѡста́ви на́съ немощны́хъ и безпомо́щныхъ:моли́ся за ны̀ ко гдс̑у и пречс̑тѣй влд̑чцѣ бцд̑ѣ, подви́гни съ собо́ю на мл҃тву ѡ на́съ бг҃опросла́влєнныя сро́дники твоя̂, ст҃ы̂я кня́зи андре́а и глѣ́ба, съ ни́миже вку́пѣ здѣ̀ нетлѣ́нными моща́ми почива́еши и на нб҃сѝ у прс̑то́ла цр҃я̀ нбс̑нагѡ предстои́ши, да вся̂ къ по́льзѣ вре́меннѣй и вѣ́чнѣй потрє́бная на́мъ да́руетъ, и да не возда́стъ на́мъ по дѣлѡ́мъ на́шымъ, но по неизрече́нному чл҃вѣколю́бію своему̀ да прости́тъ согрѣшє́нія на̂ша, да изба́витъ же на́съ ѿ вся́кія ну́жды и печа́ли, ско́рби и болѣ́зни:да низпо́слетъ на́мъ бл҃го́е намѣ́реніе и си́лу подвиза́тися во исправле́ніи житія̀ на́шегѡ, и въ бу́дущемъ вѣ́цѣ да сподо́битъ на́съ вни́ти во црс̑твіе нбс̑ное и сла́вити всест҃о́е и́мя ѻц҃а̀ и сн҃а и ст҃а́гѡ дх҃а во вѣ́ки вѣкѡ́въ